
אתגר "שנה משנה" של מנטה
צעד ראשון / סקירה מהירה על השנה שחלפה:
בחני כל אחת מהקטגוריות. חשבי על השנה שחלפה, ורשמי כמה הערות לגבי כל קטגוריה. 
מה למשל: מה עשיתי? מה לא עשיתי? ממה אני מרוצה, וממה לא? מה נתן לי אנרגיה? מה דילל לי משאבים?

בית – 
זוגיות  – 
ילדים – 
משפחה מורחבת – 
רוחניות – 
בריאות, כושר ותזונה – 
כישורים – 
פרוייקטים צדדיים – 
כיף נשימה ופנאי – 
נתינה – 
כסף – הכנסה – 
כסף – חסכונות – 
עסק – 

צעד שני  / מסתכלים קדימה / תכנון לשנה הבאה

עבודה
אני מאושרת בעבודה שלי?
אני רוצה להמשיך עם העבודה הזו?
אני רוצה לשנות בה משהו? אם כן, מה?
אני רוצה לעבוד יותר? או פחות?
אילו עבודות / פרוייקטים אני רוצה לקבל?
אני רוצה ללמוד משהו שיקדם אותי?
מה אני צריכה לשפר?
אני רואה את עצמי באותה עבודה, בעוד שלוש שנים מהיום?
מה הפידבק הכי שכיח שנותנים לי?
במה אני טובה ואיך אוכל להתבסס על זה כדי להתקדם?

זוגיות, בית וילדים
האם אני מרוצה מהזוגיות שלי?
האם הייתי רוצה לשנות משהו?
מה הייתי רוצה לשנות, ואיך זה עשוי להתאפשר?
מה הייתי רוצה לעשות יחד עם בעלי?
מה אני צריכה להספיק לעשות?
איך מתנהלת תחזוקת הבית?
האם צריך לעדכן או לשדרג בה משהו?
איך ההתנהלות מול הילדים?
האם הייתי רוצה ללמוד משהו שיעזור לי לשפר את היחסים במשפחה ובבית?
האם אני מבלה מספיק זמן עם הילדים/ הבעל? אם לא, האם אני מתכוונת לשנות את זה?

משפחה מורחבת
אני מרוצה מסוג ומכמות הקשר ביננו?
הייתי רוצה לשנות משהו?
מה אני יכולה להציע להם? מה אני יכולה לבקש מהם?
האם יש קרוב משפחה שאיתו אין מספיק קשר, והייתי רוצה לשנות את זה?

חברויות
איזו חברות הכי חשובה לי? איזו חברות מוציאה ממני דברים טובים?
איזו חברות צריך לדלל או להפסיק?
יש חברויות שכדאי להשקיע בהן יותר? אם כן, איך?
יש חברות שהתנדפו קצת בדרך והייתי רוצה שיחזרו להיות חלק מהחיים שלי?

בריאות, כושר ותזונה
האם התזונה שלי בריאה ומגוונת?
יש משהו שהייתי רוצה לשפר בה?
אני מרוצה משגרת היומיום שלי?
אני ישנה מספיק? ישנה טוב?
אני מתעמלת מספיק? 
אני מכורה למשהו?
אני מטפלת בעצמי מהבחינה הרפואית בשוטף? (רופא שינים, בדיקות דם, מעקבי הריון וכדומה)

צעד שלישי / יישום בשטח
אם ביצעת את כל השלבים עד עכשיו, יש לך כבר חומר מכובד מאד ביד להתבסס עליו כדי להתקדם הלאה.

קודם כל פוקוס: אין סיכוי לעבוד ולשדרג את כל תחומי החיים בשנה אחת. בשביל זה השם מפנק אותנו במאה עשרים שנה  לכן אל תצפי להצליח להכניס שיפורים בהרבה תחומים בטווח הקרוב. אבל עצם זה שהכל כתוב לך ושנתת לעצמך פרספקטיבה על החיים – כבר מקדם מאד.

קחי מרקר
והזריחי לעצמך 12 תחומים שבהם הכי היית רוצה השנה לראות התקדמות. 
נניח שסימנת את "לשמור על יותר קשר עם המשפחה המורחבת"

נסי להוריד את הרעיון הרחב הזה למשימה פשוטה וקטנה. למשל:
· לפתוח קבוצת וואטסאפ למשפחה המורחבת
· להתקשר פעם בשבוע ביום שישי למישהו אחד מהמשפחה
· להגיע לאירוע משפחתי שאמור להתקיים בקרוב
· לקבוע לקפה עם בנות דודות 
וכן הלאה.
כל שורה שהזרחת במרקר – תרגמי למעשה יחסית פשוט שאת יכולה לבצע.

נקסט.
הצעד הבא יהיה לשלב בכל חודש משימה אחת שעליה תרצי לעבוד.
איך תזכרי מעכשיו מה המשימה של תמוז ושל אלול?
כאן בא לעזרתנו המייל המתוזמן.
כתבי לעצמך מייל אחד לכל חודש (זה לוקח דקה. פשוט לכתוב: "חשוון: לצאת לקפה עם זאתי וזאתי" לבדוק מה התאריך הלועזי שבו יצא ראש חודש חשוון, ולתזמן שהמייל יישלח לעצמך בתאריך הזה. זה הכל. דקה על השעון)

הכנת לעצמך משימה אחת לחודש הקרוב, ועוד 11 מיילים?
עמדת במשימה בכבוד!

אבל רגע, עוד משהו אחד כדי שהדברים אכן יקרו
בכל תחילת חודש, כשאת מקבלת את המייל המתוזמן שלך
קחי את המשימה ופרקי אותה לפרוטות קטנות
אם המשימה היא "להקים רשימת תפוצה לעסק" תרגמי אותה ל: "לפתוח חשבון במערכת דיוור. (5 דקות) לחפש מדריך שמסביר איך מקימים ולצפות בו (20 דקות) לכתוב פוסט ראשון. (חצי שעה) לכתוב תוכן לדף נחיתה. (15 דקות) לעצב את דף הנחיתה (20 דקות).." וכן הלאה.
תחמי כל משימה בזמן מוגדר שלהערכתך היא אמורה לקחת, זה ייקל עליך להתפקס ולהבין מה היקף העבודה המצפה לך.
אם המשימה גדולה או מפחידה, נגיד – לכתוב פוסט ראשון זה מלחיץ! פרקי אותה עוד יותר ל "לכתוב פסקה אחת לפוסט"


בהצלחה! שנה מלאת עשייה!

